\*P/9047248\*

KLASA: 320-02/23-06/176

URBROJ: 525-06/259-24-9

Zagreb, 08. veljače 2024.

Na temelju odredbe članka 72. stavka 1. točka e). i stavka 5. Zakona o poljoprivrednom zemljištu (Narodne novine, broj 20/18 i 115/18, 98/19 i 57/22), Ministarstvo poljoprivrede objavljuje

**O B A V I J E S T**

o podnesenom valjanom zahtjevu za prodaju suvlasničkog dijela Republike Hrvatske na području Grada Umaga.

Na temelju članka 72. stavka 1. točka e) Zakona o poljoprivrednom zemljištu prodaju se poljoprivredne katastarske čestice koje su u suvlasništvu Republike Hrvatske i podnositelja zahtjeva, a ukupna površina čestice nije veća od jednog hektara, koje su označeno kao:

* k.č.br. 530/1 u k.o. Materada, ORANICA, površine 804 m2,

suvlasnički dio Republike Hrvatske iznosi 2/6

tržišna vrijednost suvlasničkog dijela Republike Hrvatske iznosi 1.200,64 EUR,

* k.č.br. 530/2 u k.o. Materada, ORANICA, površine 804 m2

suvlasnički dio Republike Hrvatske iznosi 2/6,

tržišna vrijednost suvlasničkog dijela Republike Hrvatske iznosi 1.200,64 EUR

* k.č.br. 538/1 u k.o. Materada, ORANICA, površine 1568 m²

suvlasnički dio Republike Hrvatske iznosi 2/6,

tržišna vrijednost suvlasničkog dijela Republike Hrvatske iznosi 2.341,55 EUR.

Ministarstvo poljoprivrede prodaje poljoprivredno zemljište u dijelu 2/6 k.č.br. 530/1, k.č.br. 530/2 te k.č.br. 538/1 sve u k.o. Materada koje je u suvlasništvu Republike Hrvatske na području Grada Umaga.

Rok za prihvaćanje cijene iz ove Obavijesti za podnositelja zahtjeva je 8 dana računajući od prvog idućeg dana nakon objave ove Obavijesti na mrežnoj stranici Ministarstva poljoprivrede ([**www**.**mps.hr**](http://www.mps.hr)) i oglasnoj ploči Grada Umaga.

Zahtjev za prihvaćanje cijene dostavlja se na adresu: Ministarstvo poljoprivrede, Zagreb, Ulica grada Vukovara 78, s naznakom: „Zahtjev za prodaju suvlasničkog dijela poljoprivrednog zemljišta u vlasništvu Republike Hrvatske na području Grada Umaga- k.č.br. 530/1, k.č.br. 530/2 te k.č.br. 538/1 u k.o. Materada.

Odluku o razvrgnuću suvlasničke zajednice isplatom donosi Ministarstvo poljoprivrede. Na osnovi odluke ministrica Ministarstva poljoprivrede u ime Republike Hrvatske i kupac sklapaju ugovor o prodaji suvlasničkog dijela u pisanom obliku.